
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

Domnului deputat Ștefan Viorel
Preşedintele Comisiei pentru buget, finanțe și bănci
PLx nr.412/2014
AVIZ

asupra proiectului de Lege privind aprobarea Ordonanţei de urgenţă a Guvernului nr.40/2014 pentru modificarea şi completarea unor acte normative, precum şi pentru reglementarea unor măsuri fiscale
În conformitate cu prevederile art.95 și 115 din Regulamentul Camerei Deputaţilor republicat, Biroul permanent a trimis spre avizare, în procedură de urgență, Comisiei pentru tehnologia informaţiei şi comunicaţiilor, proiectul de Lege privind aprobarea Ordonanţei de urgenţă a Guvernului nr.40/2014 pentru modificarea şi completarea unor acte normative, precum şi pentru reglementarea unor măsuri fiscale (PLx nr.412/2014).
Proiectul de lege are ca obiect de reglementare modificarea și completarea OG nr.92/2003 privind Codul de procedură fiscal și OUG nr.29/2011 privind reglementarea eșalonărilor la plată. 

Consiliul Legislativ a avizat favorabil propunerea legislativă, cu avizul nr. 712/19.06.2014.

Proiectul de lege a fost adoptat de Senat, în procedură de urgenţă, la data de 09.09.2014.
Consiliul Economic și Social a avizat favorabil proiectul.

Proiectul de lege se încadrează în categoria legilor ordinare, iar în aplicarea dispozițiilor art.75 alineatele (1) și (3) din Constituția României, republicată, Camera Deputaților este Cameră decizională.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au dezbătut proiectul de lege şi au hotărât, cu majoritate de voturi a membrilor prezenţi, avizarea favorabilă a acestuia cu amendamentele din Anexă.
 PREŞEDINTE,  

  Daniel Vasile Oajdea

Anexa 

Amendamente la proiectul de Lege privind aprobarea Ordonanţei de urgenţă a Guvernului nr.40/2014 pentru modificarea

şi completarea unor acte normative, precum şi pentru reglementarea unor măsuri fiscal (Plx nr.412/2014)

	Nr.

crt.
	Text

Ordonanţă de urgenţă a Guvernului nr.40/2014 pentru modificarea şi completarea unor acte normative, precum şi pentru reglementarea unor măsuri fiscal
	Text Senat
	Text propus de Comisie

(autorul amendamentului)
	Motivarea

Amendamentului

	1.
	………………………………………….
	………………………
	……………………………………………
	………………………………

	2. 
	5. După capitolul IV al Titlului III, se introduce un nou capitol, Capitolul V, cuprinzând articolele 711 și 712, cu următorul cuprins: 

„CAPITOLUL V

Transmiterea cererilor de către contribuabili și identificarea acestora în mediul electronic
ARTICOLUL 711
Transmiterea cererilor la organul fiscal prin mijloace electronice de transmitere la distanță

(1) Contribuabilii pot transmite organului fiscal competent cereri, înscrisuri sau orice alte documente și prin mijloace electronice de transmitere la distanță în condițiile alin. (4) sau (5).
(2) Data depunerii cererii, înscrisului sau documentului este data înregistrării acesteia/acestuia, astfel cum rezultă din mesajul electronic transmis de registratura electronică a Ministerului Finanțelor Publice sau a autorității administrației publice locale, după caz.
(3) In sensul prezentului cod, prin registratură electronică se înțelege sistemul electronic de înregistrare și tranzacționare a documentelor și a informațiilor primite sau emise de organul fiscal prin mijloace electronice.
(4) In cazul cererilor, înscrisurilor sau documentelor transmise de către contribuabili organelor fiscale din cadrul Agenției Naționale de Administrare Fiscală, mijloacele electronice de transmitere la distanță, procedura de transmitere a cererilor, înscrisurilor ori documentelor prin mijloace electronice de transmitere la distanță, precum și condițiile în care aceasta se realizează se aprobă prin ordin al ministrului finanțelor publice.
(5) In cazul cererilor, înscrisurilor sau documentelor transmise de către contribuabili organelor fiscale ale autorităților administrației publice locale, mijloacele electronice de transmitere la distanță, procedura de transmitere a cererilor, înscrisurilor ori documentelor prin mijloace electronice de transmitere la distanță, precum și condițiile în care aceasta se realizează se aprobă prin ordin comun al ministrului dezvoltării regionale și administrației publice și al ministrului finanțelor publice. Pentru organul fiscal al unei autorități a administrației publice locale, consiliul local stabilește, prin hotărâre, în funcție de capacitatea tehnică disponibilă, mijloacele electronice de transmitere la distanță ce pot fi utilizate de către contribuabil.” 
ARTICOLUL 712
Identificarea contribuabililor în mediul electronic

Contribuabilii care depun cereri, înscrisuri sau documente la organul fiscal, prin mijloace electronice de transmitere la distanță, se identifică în relația cu organul fiscal astfel: 
a) persoanele juridice, asocierile și alte entități fără personalitate juridică, precum și persoanele fizice care desfășoară activități economice în mod independent ori exercită profesii libere se identifică numai cu certificate digitale calificate; 
b) persoanele fizice, altele decât cele prevăzute la lit. a), se identifică prin intermediul furnizorilor de servicii publice de autentificare electronică autorizați potrivit legii sau prin diverse dispozitive, cum ar fi certificat digital calificat, credențiale de tip utilizator/parola insolite de liste de coduri de autentificare de unică folosință, telefon mobil, digipass ori alte dispozitive stabilite prin ordin al ministrului finanțelor publice, în cazul identificării acestor persoane în relația cu organele fiscale din cadrul Agenției Naționale de Administrare Fiscală, sau, după caz, prin ordin comun al ministrului dezvoltării regionale și administrației publice și al ministrului finanțelor publice, în cazul identificării acestor persoane în relația cu organele fiscale ale autorităților administrației publice locale. In aceste cazuri, cererile, înscrisurile sau documentele se consideră semnate dacă sunt îndeplinite toate condițiile din ordinele prevăzute la art. 711 alin. (4) și (5).”
	Nemodificat
	Nemodificat

Nemodificat

Nemodificat

a)Nemodificat

b) persoanele fizice, altele decât cele prevăzute la lit. a), se identifică prin intermediul furnizorilor de servicii publice de autentificare electronică autorizați potrivit legii sau prin alte dispozitive stabilite prin ordin al ministrului finanțelor publice, în cazul identificării acestor persoane în relația cu organele fiscale din cadrul Agenției Naționale de Administrare Fiscală, sau, după caz, prin ordin comun al ministrului dezvoltării regionale și administrației publice și al ministrului finanțelor publice, în cazul identificării acestor persoane în relația cu organele fiscale ale autorităților administrației publice locale. In aceste cazuri, cererile, înscrisurile sau documentele se consideră semnate dacă sunt îndeplinite toate condițiile din ordinele prevăzute la art. 711 alin. (4) și (5).”

	Datorită evoluției tehnologice dispozitivele și metodele de autentificare trebuie stabilite prin legislație secundară.

